gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7802, del 10-06-2016 (2016/3862)

Notificació de la sentència dictada en el judici verbal número 818/2012.
------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3862


Organisme emissor
:   Jutjat de Primera Instància Número 2 de Massamagrell

Tipus de document
:   Edicte

Notificació de la sentència dictada en el judici verbal número 818/2012. [2016/3862]  
Mitjançant aquest edicte faig saber que en aquest jutjat a càrrec meu i a instàncies de la procuradora la senyora Gomis Sanchis, en nom i representació de la Comunitat de Propietaris Carrer Caminàs, número 3, de Puçol, es tramiten actuacions de judici verbal amb el número 818/2012, contra Consulting y Rehabilitación de Inmuebles, SL, el qual es troba en parador desconegut, en què s'ha dictat la sentència que té l'encapçalament i la dispositiva que són com segueix:  
  
  
«Silvia Bassó de Albuquerque, jutgessa titular del Jutjat de Primera Instància i Instrucció número 2 de Massamagrell, he vist les actuacions del judici ordinari número 818/2012, seguides a instàncies de la Comunitat de Propietaris Carrer Caminàs, número 3, de Puçol, representada per la procuradora Rosa M.ª Gomis Sanchis, contra Consulting y Rehabilitación de Inmuebles, SL, en rebel·lia processal, i he dictat aquesta sentència, sobre la base dels següents:  
[...]  
Dispositiva  
Estime la demanda interposada per la Comunitat de Propietaris Carrer Caminàs, número 3, de Puçol, representada per la procuradora Rosa M.ª Gomis Sanchis, contra Consulting y Rehabilitación de Inmuebles, SL, en rebel·lia processal, i, en conseqüència:  
1. Condemne Consulting y Rehabilitación de Inmuebles, SL, a pagar a l'expressada demandant la quantitat de 542,53 euros (cinc-cents quaranta-dos euros amb cinquanta-tres cèntims), per despeses comunes, més l'interés legal d'aquesta suma des de la data de la interposició de la demanda, 25 de juliol de 2012.  
2. Condemne l'expressada demandada a pagar les costes derivades d'aquest procediment.  
Notifiqueu aquesta resolució a les parts i indique-los que, en contra, s'hi pot interposar un recurs d'apel·lació per a davant l'Audiència Provincial de València, que s'haurà d'interposar davant d'aquest jutjat en el termini de 20 dies a partir de la notificació.  
Aquesta és la meua sentència, que pronuncie, mane i firme.»  
  
I perquè valga de notificació al demandat, Consulting y Rehabilitación de Inmuebles, SL, que es troba en parador desconegut, expedisc aquest edicte perquè es publique en el Diari Oficial de la Comunitat Valenciana.  
  
Massamagrell, 14 de maig de 2015.- La lletrada de l'Administració de Justícia: Rosa María Parra Mora.
Diari Oficial de la Generalitat Valenciana


Sumari del DOGV 7893, del 10-10-2016 (2016/7636)

Notificació de la sentència dictada en el judici verbal número 2189/2010.
-------------------------------------------------------------------------

### Dades del document

Número de DOGV
:   7893

Data del DOGV
:   10-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7636


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal número 2189/2010. [2016/7636]  
Procediment: Assumpte civil 002189/2010.  
Jerónimo Toledano Iturbe, secretari del Jutjat de Primera Instància número 3 de València, faig saber que en aquest jutjat se segueix procediment de judici verbal 002189/2010, a instàncies del Col·legi Professional de Delineants i Dissenyadors Tècnics de València contra Macario Castillejos Santos.  
En el judici a què es fa referència, amb data 27 d'abril de 2011, el magistrat Salvador U. Martínez Carrión ha dictat la resolució que té el contingut dispositiu que, literalment, és com segueix:  
  
«Estime la demanda formulada pel Col·legi Professional de Delineants i Dissenyadors Tècnics de València, representat per la procuradora dels tribunals Ana Ballesteros Navarro, contra Macario Castillejos Santos, declarat en rebel·lia, i:  
1) Condemne aquest demandat a pagar a l'actora la quantitat de 537,40 euros, com també l'interés legal d'aquesta quantitat des de la data de la interpel·lació judicial i l'interés legal incrementat en dos punts des de la data d'aquesta resolució fins a fer-ne el pagament complet.  
2) Faig imposició expressa de les costes causades al demandat.  
Mode d'impugnació: mitjançant un recurs d'apel·lació davant de l'audiència provincial (art. 455 LEC). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, indicant els pronunciaments que s'impugnen (art. 457.2 LEC).  
També s'indica que per a recórrer caldrà la constitució d'un dipòsit per un import de 50 euros a l'entitat de crèdit Banesto i en el compte de dipòsits i consignacions obert a nom d'aquest jutjat, i acreditar-ne la constitució, amb l'advertència que no s'admetrà a tràmit cap recurs el dipòsit del qual no estiga constituït (DA 15a LOPJ, afegida per la LO 1/2009, de 3 de novembre, BOE 04.11.2009).  
Aquesta és la meua sentència, que pronuncie, mane i firme»  
.  
I perquè valga de notificació de forma deguda, amb l'advertència dels recursos expressats en l'esmentada resolució a la part demandada que es troba en parador desconegut, Macario Castillejos Santos, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
  
València, 7 de juny de 2012.- El secretari judicial: Jerónimo Toledano Iturbe.
Diari Oficial de la Generalitat Valenciana


Sumari del DOGV 7714, del 08-02-2016 (2016/430)

Informació pública del procediment de reintegrament per dèficit comptable número B-323/15, sector públic autonòmic (Conselleria de Sanitat - Departament de Salut d'Elda, Alacant).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7714

Data del DOGV
:   08-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/430


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número B-323/15, sector públic autonòmic (Conselleria de Sanitat - Departament de Salut d'Elda, Alacant). [2016/430]  
Mitjançant aquest edicte es fa públic, per a complir el que ha disposat la consellera de Comptes del Departament Segon d'Enjudiciament, en la interlocutòria de data 7 de gener de 2016, dictada en el procediment de reintegrament per dèficit comptable número B-323/15, del sector públic autonòmic (Conselleria de Sanitat - Departament de Salut d'Elda, Alacant), que en aquest tribunal se segueix el procediment per un presumpte dèficit comptable en els fons públics de la Generalitat Valenciana com a conseqüència de l'import pagat en concepte de gratificacions al personal de la Unitat Informàtica del Departament de Salut d'Elda.  
Cosa que es fa pública amb la finalitat que els legalment habilitats per al manteniment o oposició a la pretensió de responsabilitat comptable puguen comparéixer en les actuacions, i es personen de forma deguda, dins del termini dels nou dies següents a la publicació d'aquest edicte.  
  
Madrid, 7 de gener de 2016. - El secretari judicial: Jaime Vegas Torres.
Diari Oficial de la Generalitat Valenciana


Sumari del DOGV 7906, del 28-10-2016 (2016/8497)

Oferta pública per a l'ampliació d'una borsa de treball de tècnic superior de prevenció-metge, escala tècnica superior de prevenció d'aquesta universitat.
----------------------------------------------------------------------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/8497


Data del document
:   26-10-2016

Organisme emissor
:   Universitat de València

Tipus de document
:   Anunci

Descriptors 

:   * concurs administratiu

Oferta pública per a l'ampliació d'una borsa de treball de tècnic superior de prevenció-metge, escala tècnica superior de prevenció d'aquesta universitat.  
 [2016/8497]  
La Universitat de València ha procedit a remetre al Servei Valencià d'Ocupació i Formació (SERVEF) una oferta pública per a l'ampliació d'una borsa de treball de tècnic superior de prevenció-metge, escala tècnica superior de prevenció d'aquesta universitat.  
Aquesta oferta es farà pública al tauler d'anuncis del Servei de Recursos Humans PAS de la Universitat de València i a la pàgina web d'aquest servei. La preselecció de candidats serà realitzada pel SERVEF.  
El termini per a registrar la candidatura i sol·licitar ser inclòs en el procés de selecció estarà obert a partir de l'endemà d'aquesta publicació en el Diari Oficial de la Generalitat Valenciana i romandrà obert mentre dure el procediment realitzat pel SERVEF, mitjançant el portal GVAJobs.  
  
València, 26 d'octubre de 2016.- El rector, p. d. (DOCV 23.06.2016), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 7911, del 07-11-2016 (2016/8246)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a activitat de càmping, bungalous i casa rural (expedient núm. 2015/0246), al terme municipal de Montanejos, ubicada al polígon 12, parcel·les 38 i 39.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8246


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a activitat de càmping, bungalous i casa rural (expedient núm. 2015/0246), al terme municipal de Montanejos, ubicada al polígon 12, parcel·les 38 i 39.  
 [2016/8246]  
Josefina Sandalinas Gil ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de càmping, bungalous i casa rural (expedient núm. 2015/0246), al terme municipal de Montanejos ubicada al polígon 12, parcel·les 38 i 39.  
De conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, una vegada admesa a tràmit la sol·licitud, s'obri la informació pública durant el termini de 20 dies hàbils, comptadors a partir de l'endemà de la publicació del present anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular, per escrit, les observacions que estimen pertinents a les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, avinguda del Mar, número 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 27 de setembre de 2016.- El director general d'Ordenació del Territori, Urbanisme i Paisatge: Josep Lluís Ferrando i Calatayud.
Diari Oficial de la Generalitat Valenciana


Sumari del DOGV 7864, del 02-09-2016 (2016/6487)

Notificació de la sentència dictada en el procediment de divorci contenciós número 537/2015.
--------------------------------------------------------------------------------------------

### Dades del document

Número de DOGV
:   7864

Data del DOGV
:   02-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6487


Organisme emissor
:   Jutjat de Primera Instància Número 3 de Paterna

Tipus de document
:   Edicte

Notificació de la sentència dictada en el procediment de divorci contenciós número 537/2015. [2016/6487]  
Divorci contenciós número 000537/2015  
Demandant: Wenying Wang.  
Procuradora: Dolores Jordá Albiñana.  
Demandat: Wenming Zhu.  
En aquest procediment de divorci número 537/2015, seguit a instàncies de Wenying Wang contra Wenming Zhu, s'ha dictat la sentència que, literalment, diu així:  
  
«Sentència número 87/2016  
Jutgessa que la dicta: Rosa Sonsoles Hernández González.  
Lloc: Paterna.  
Data: 8 de juny de 2016.  
Part demandant: Wenying Wang.  
Procuradora: Dolores Jordá Albiñana.  
Part demandada: Wenming Zhu.  
I d'una altra, el ministeri fiscal: Elena Martínez.  
Objecte del judici: divorcis no consensuats.  
Dispositiva  
Estime la demanda interposada per la procuradora la senyora Jordá Albiñana, en nom i representació de Wenying Wang, contra Wenming Zhu, i declare el divorci judicial de les parts. Les mesures que regiran seran les següents:  
- L'exercici de la pàtria potestat s'atribueix a la mare perquè puga realitzar totes i cada una de les gestions administratives necessàries respecte de les seues filles.  
- La guarda i custòdia de les menors se li atribueix a la mare, amb la qual conviuran.  
- S'atribueix a la mare d'ús i gaudi del que fóra l'habitatge familiar, així com els efectes d'aquest habitatge, on conviurà en companyia de les seues filles.  
- S'estableix com a pensió alimentària la quantitat de 150 euros mensuals, per cada una de les filles, que el progenitor haurà d'abonar dins dels cinc dies primers de cada mes en el compte designat a aquest efecte. Aquesta quantitat serà actualitzada anualment de conformitat amb el que indique l'índex de preus al consum de l'organisme encarregat d'això. I també el 50 % de les despeses extraordinàries necessàries.  
Tot això sense fer expressa imposició de costes processals causades.  
  
Una vegada siga ferma aquesta resolució, comuniqueu-la al registre civil on conste inscrit el matrimoni de les parts litigants.  
Contra aquesta resolució, les parts podran interposar un recurs d'apel·lació davant d'aquest mateix jutjat, i per a davant de l'audiència provincial, en el termini dels 20 dies següents al de la notificació.  
Aquesta és la meua sentència, que pronuncie, mane i firme.»  
  
I atés que el demandat, Wenming Zhu, es troba en parador desconegut, expedisc aquest edicte a fi que li valga de notificació de forma deguda.  
  
Paterna, 11 de juliol de 2016.- La lletrada de l'Administració de Justícia: Adela Moreno Blanco.
Diari Oficial de la Generalitat Valenciana


Sumari del DOGV 7924, del 24-11-2016 (2016/8625)

Notificació de la sentència dictada en el procediment de guarda i custòdia número 527/2015.
-------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8625


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 527/2015. [2016/8625]  
Família, guarda, custòdia o aliments de fills menors no matrimonials no consensuats 000527/2015  
Demandant: Carina Obono Nguema.  
Procuradora: Rosa Selma García-Faria.  
Demandat: Justo Chele Obiang  
Procurador/a: -  
José Esteban Briz Recio, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats, seguit amb el número 000527/2015 a instàncies de Carina Obono Nguema contra Justo Chele Obiang, en situació de rebel·lia, en què, en data 27 d'octubre de 2016, s'ha dictat la sentència que té la part dispositiva que és com segueix:  
  
«Estime la demanda presentada per la representació processal de Carina Obono Nguema contra Justo Chele Obiang, i declare els següents efectes respecte de la filla menor de les parts, M.:  
1. Atribuïsc l'exercici de la pàtria potestat en exclusiva a la demandant, així com la guarda i custòdia.  
2. Es fixa una pensió d'aliments en favor de la menor de 180 euros mensuals. les despeses extraordinàries necessàries i les convenients si existeix acord o autorització judicial es pagaran a mitges.  
3. No pertoca fixar cap règim de visites.  
Notifiqueu aquesta resolució a les parts.  
No pertoca fer un pronunciament exprés sobre la imposició de les costes.  
Aquesta és la meua sentència, contra la qual es pot interposar un recurs d'apel·lació dins del termini de 20 dies, comptador des de l'endemà de la notificació, segons la nova redacció de l'article 458.1 de la Llei d'Enjudiciament Civil efectuada per la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat, que pronuncie, mane i firme.»  
  
I perquè valga de notificació de forma deguda a Justo Chele Obiang, en rebel·lia, expedisc i firme aquest edicte.  
  
València, 27 d'octubre de 2016.- El lletrat de l'Administració de Justícia: José Esteban Briz Recio.
Diari Oficial de la Generalitat Valenciana


Sumari del DOGV 7804, del 13-06-2016 (2016/4391)

CORRECCIÓ d'errades de l'Ordre 18/2016, de 17 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases i es convoquen les proves d'aptitud per a l'obtenció del títol de Gestor Administratiu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/05/17/18/corrigendum/18821390/dof/vci/html**

### Dades del document

Número de DOGV
:   7804

Data del DOGV
:   13-06-2016

Secció del DOGV
:   I. DISPOSICIONS GENERALS

Número del document
:   2016/4391


Data del document
:   10-06-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * legislació
    * examen
    * professió administrativa

CORRECCIÓ d'errades de l'Ordre 18/2016, de 17 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases i es convoquen les proves d'aptitud per a l'obtenció del títol de Gestor Administratiu. [2016/4391]  
El Diari Oficial de la Comunitat Valenciana número 7799, de 7 de juny de 2016, va publicar l'esmentada orde, observant-se en la publicació un error material consistent en l'absència, en la publicació realitzada, de l'annex III que conté la sol·licitud de participació en les proves d'aptitud que s'exigeix com a requisit per a poder ser admés en aquestes d'acord amb el que estableix la base tercera, apartat 1 de l'ordre.  
  
  
Detectat aquest error, s'ha acordat publicar l'annex III de la convocatòria, computant-se el termini de 30 dies per a la presentació de les sol·licituds establit en la base quarta de l'orde, a partir de l'endemà de la publicació de la present correcció d'errades en el Diari Oficial de la Comunitat Valenciana.  
  
València, 10 de juny de 2016  
  
El sotssecretari,  
LUIS FELIPE MARTÍNEZ MARTÍNEZ


Còpia Permalink ELI
Diari Oficial de la Generalitat Valenciana


Sumari del DOGV 7770, del 28-04-2016 (2016/2765)

Informació pública de la modificació de tarifa de conservació de comptadors a Rafelbunyol.
------------------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2765


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifa de conservació de comptadors a Rafelbunyol. [2016/2765]  
S'informa perquè se'n prenga coneixement que el Ple de l'Ajuntament de Rafelbunyol, en sessió celebrada el dia 5 d'abril de 2016, va acordar implantar la xarxa fixa de telelectura i instal·lar comptadors de classe metrològica C amb mòdul de radiofreqüència i establir les següents tarifes de conservació de comptadors de telelectura a tot el municipi, nucli urbà i polígon:  
  
 Conservació comptador Euros/mes  
 Calibre Fins a 15 mm 1,815  
 20 mm 2,386  
 25 mm 2,386  
 30 mm 3,764  
 40 mm 5,549  
 50 mm 8,303  
 65 mm 16,633  
 80 mm 24,933  
 100 mm 33,162  
 125 mm 49,743  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
  
Cosa que es fa pública.  
  
València, 21 d'abril de 2016.- El conseller delegat: Dionisio García Comin.
Diari Oficial de la Generalitat Valenciana


Sumari del DOGV 7927, del 29-11-2016 (2016/8772)

Notificació de la sentència dictada en el judici verbal número 1531/2014.
-------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8772


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1531/2014. [2016/8772]  
«Procediment: judici verbal número 1531/2014.  
Demandant: Financiera El Corte Inglés, EFC SA.  
Procurador: Antonio Martínez Gilabert.  
Demandat: Marco Antonio Rodrigues.  
Estime de forma íntegra la demanda interposada per Financiera El Corte Inglés, EFC SA, representat pel procurador el senyor Martínez Gilabert, assistit pel lletrat el senyor López de Rodas García, i condemne la demanda, Marco Antonio Rodrigues, a pagar a l'actora la suma de 1.558,88 euros, interessos legals des de la data d'interposició de la demanda i costes.  
Aquesta resolució és ferma. Contra la qual no es pot interposar recurs.  
Aquesta és la meua sentència, que dispose, mane i firme.»   
  
Torrevieja, 1 de març de 2016.- La magistrada jutgessa: María Ángeles Sáez Zambrana.